পরিবার বা বন্ধুবান্ধব নিয়ে হাওরে ঘুরার জন্য আছে শীতাতপ নিয়ন্ত্রীত দ্বিতল নৌযান হাওর বিলাস-১। এতে আছে থাকা খাওয়ার ব্যবস্থা। আছে অন্যান্য হাওর বিলাস নামের ভ্রমন যান।রোমাঞ্চকর পর্যটকদের জন্য আছে দ্রুতগামী স্পিড বোট, স্কেডিং বোট, জেটস্কি ইত্যাদি। লাইফ জ্যাকেট পরে উত্তাল হাওরে দাপিয়ে বেড়ান। সাপোর্ট বোট নিয়ে আপনার আশপাশে থাকবে আপদ মোকাবিলায় প্রশিক্ষিত লোকজন। রাতে দেখবেন হাকালুকির অন্য রূপ। থৈথৈ পানিতে চাদের আলো যেন রুপার চাদর বিছায় হাকালুকির বুকে। এসব রাত যাপনের আয়োজনের ইচ্ছা থাকলে হাওর বিলাস বুকিং দিয়ে নিতে পারেন। জাহাজ ডেকে করতে পারেন গান বাজনা সহ বিলাস আয়োজন।রাতে ঘুরে বেড়ান রুপালী হাকালুকিতে। ভাগ্য ভাল থাকলে দেখা পাবেন বিশাল আকারের নানা জাতের দেশিও মাছের লাফঝাপ ঝাপাঝাপি।